system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Operă?
assistant
Operă (din limba italiană, opera in musica, „lucrare muzicală“) este un termen desemnând din anul 1597 un gen muzical ca o formă de teatru, fiind deseori denumită teatru liric, în care întreaga acțiune se desfășoară total sau predominant utilizând muzică și cântat. Mai târziu, va fi denumită la fel, de asemenea, și clădirea operei (locul unde se interpretează sau instituția producătoare) cât și ansamblul teatral care o interpretează.

Opera utilizează multe din elementele teatrului vorbit sau dramatic, precum ar fi scenariul, costumele, decorurile, mișcarea scenică și interpretarea.  În ciuda acestor asemănări, interpreții operei trebuie să posede în primul rând calități vocale deosebite, care conferă genului muzical identitatea sa definitorie.

Întrucât mesajul operei este transmis preponderent prin muzică, la calitățile vocale primordiale ale interpreților se adaugă întotdeauna un ansamblu de instrumentiști de acompaniament a cărui complexitate poate varia între a unui ansamblu minimal, de tipul unui trio, cvartet sau cvintet, sau a unui ansamblu cameral, până la o orchestră simfonică completă.  Uneori, și în special în cazul operei franceze, pentru cea mai mare parte a istoriei sale, spectacolul de opera include și ample scene de balet.

Opera s-a detașat ca gen muzical și teatral aparte în Italia anilor 1600 ca unul din produsele artistice și intelectuale ale amplei și puternic influentei mișcări artistice a barocului, dar a atins culmile sale de rafinament și perfecțiune în secolele ulterioare, al 18-lea și al 19-lea, reverberând puternic până în secolul 20, fiind generată și perpetuată mai ales de compozitorii austrieci, germani și cei italieni.

Structura unei opere
Operele sunt structurate numeric după cum urmează:
 uvertură
 arii
 cavatine
 arioso
 coruri
 recitative
 duete, terțete, cvartete, cvintete, ...
 interludii orchestrale
 balete

Toate acestea sunt grupate în părți, acte, tablouri și scene.

În România
Primele spectacole de operă din România datează din secolul al XVIII-lea, fiind susținute de trupe străine. Opera Română, ca instituție, există din 1885, când era o trupă particulară, fondată de George Stephănescu. Opera Română ca instituție publică a fost înființată la Cluj în 1919, la București în 1921, la Timișoara în 1946, la Iași în 1956.

Compozitori români de operă 
Printre cei mai cunoscuți compozitori români de operă se pot enumera George Enescu (cu opera Oedip), Paul Constantinescu (cu opera O noapte furtunoasă), Nicolae Brânzeu (Săptămâna luminată - prima operă românească de tip expresionist) și Pascal Bentoiu (cu opera Hamlet).

Soliști români de operă

Referințe

Vezi și 
 Corpus opera - o listă extinsă cuprinzând peste 1300 de lucrări scrise de 400 de compozitori. 
 Listă de opere - o listă alfabetică a titlurilor diferitelor opere. 
 Listă a operelor importante - o listă cronologică de opere cu comentarii incluse pentru importanța lor istorică, popularitatea lor sau ambele. 
 Listă a compozitorilor de operă importanți - o compilație comentată a celor mai frecvent menționați compozitori de operă. 
 Listă a teatrelor de operă - o enumerare a clădirilor de operă sau a sălilor de spectacole, spre exemplu Kennedy Center în Washington DC. 
 Listă de companii de operă 
 Listă de festivaluri de operă 
 Regizori de operă români
 Listă de cântăreți de operă
 Listă de cântăreți de operă români
 Listă de dirijori de operă
 Listă de opere neînregistrate audio sau video 
 Fach, clasificarea cântăreților de operă după amplitudinea vocală, volum și coloratură. 
 Registru vocal

 Operetă (gen muzical)
 Musical (gen muzical)

Note 

  Silke Leopold, "The Idea of National Opera, c. 1800", United and Diversity in European Culture c. 1800, ediția Tim Blanning și Hagen Schulze, New York City, Oxford University Press, 2006, paginile 19–34
  The New Grove Dictionary of Opera, editat de Stanley Sadie, 1992 - Cu 5.448 pagini, acest dicționar este cea mai completă sursă de refeință din limba engleză, ISBN 0-333-73432-7 și ISBN 1-56159-228-5
  The Viking Opera Guide, 1994, 1.328 pagini, ISBN 0-670-81292-7
  The Oxford Illustrated History of Opera, editat de Roger Parker, 1994
  The Oxford Dictionary of Opera, de John Warrack și Ewan West, 1992, 782 pagini, ISBN 0-19-869164-5
  Opera, the Rough Guide, de Matthew Boyden, 1997, 672 pagini, ISBN 1-85828-138-5
  Opera: A Concise History, de Leslie Orrey și Rodney Milne, World of Art, Thames & Hudson

Legături externe 

  OperaGlass, resură a Stanford University 
  HistoricOpera - imagini istorice de operă 
     Articole despre audiențe vârstnice 
  Orar  al reprezentațiilor companiilor de operă din Canada și SUA furnizat de Opera America 
  Operamania, ghid pentru nou-veniții în lumea operei